laion/Wikipedia-Exotic huggingface dataset:
מגדל פחם

מגדל פחם או תחנת פחם הוא מבנה המשמש להעמסת פחם כדלק לקטרי קיטור של רכבת. מגדלי פחם מוקמו לעיתים קרובות בדפו או במוסכים לתיקון קטרים. מגדלי פחם נבנו מעץ, בטון מזוין או פלדה. כמעט בכל המקרים, מגדלי הפחם השתמשו בשיטת הזנת המבוססת על כח הכבידה. מגדל פחם מורכב ממחסן פחם גדול אחד או יותר המוגבהים על עמודים מעל פסי הרכבת, מהם משתחרר הפחם על מנת לגלוש במורד לקרון עזר (tender) של קטר הממתין ליד או מתחת למגדל. שיטות הרמת הפחם למחסן הייתה מגוונות. הפחם הושלך בדרך כלל מקרון הופר (hopper car) לתוך בור פחם מתחת לפסי הרכבת הסמוכים למגדל. מבור הפחם, שרשרת עם דליים מונעת על ידי מנוע (סוג של מסוע) הייתה מעלה את הפחם לראש המגדל, שם הוא נשפך למחסן. בחלק מהאתרים הונפו קרונות עם פחם עצמם על מנת לשפוך את הפחם למחסן. לעיתים קרובות, הותקנו במגדלי פחם גם צינורות להזרמת חול, כך שניתן היה למלא את ארגז החול של הקטר ביחד עם חידוש מלאי הפחם. כשבמהלך שנות ה-50 הופסק השימוש בקטרי קיטור במסילות הברזל ובמקומם נכנסו קטרי דיזל, נגמר הצורך במגדלי פחם. מגדלי בטון רבים נשארים במקומם אלא אם הם מפריעים לעבודות אחרות בשל העלות הגבוהה של הריסת המבנים המאסיביים הללו. טמוקו, צ'ילה Tarnowskie Góry, פולין SAR Class 25NC 3437 (4-8-4) ב-Beaconsfield Coal Stage, דרום אפריקה קרנפורת', בריטניה אימינגהם, בריטניה סידר היל יארד, קונטיקט בלופילד, מערב וירג'יניה קטר 2576 מעל תחנת אפר מחלף ותחנת פחם בתחנות הרכבת שיקגו ונורת'ווסטרן, שיקגו, אילינוי (נהרסה) Collinwood Yard, קליבלנד, אוהיו (נהרס) Grand Trunk Western Coal Tower, גרנד הייבן, מישיגן מדיה וקבצים בנושא מגדל פחם בוויקישיתוף
פיסטר

האם התכוונתם ל... אלברכט פיסטר – מתמטיקאי גרמני על שמו תבנית פיסטר הרמן פיסטר – קצין אס אס מרכוס פיסטר – סופר ומאייר שווייצרי נורמן פוסטר – אדריכל בריטי פוסטר פסטור
פאלאס (בן פנדיון)

פאלאס במיתולוגיה היוונית היה אחד מארבעת בניו של המלך הגולה פנדיון. לאחר מותו של פנדיון, פאלאס ואחיו אייגאוס, ניסוס וליקוס תפסו את השלטון באתונה, וסילקו את מטיון, אשר הדיח את פנדיון מכס המלכות. הם חילקו את השלטון בין ארבעתם, אם כי רק אייגאוס נהיה למלך. מאוחר יותר, לאחר מותו של אייגאוס, פאלאס ניסה לקחת את כס המלוכה מתסאוס, יורש העצר החוקי, אולם נכשל ונהרג על ידי אחיינו, תסאוס, וכך גם חמישים ילדיו. ערך זה הוא קצרמר בנושא מיתולוגיה ובנושא יוון העתיקה. אתם מוזמנים לתרום לוויקיפדיה ולהרחיב אותו.
הנסיך אלבר

האם התכוונתם ל... אלבר הראשון, נסיך מונקו – נסיך מונקו בשנים 1889–1922 אלבר השני, נסיך מונקו – נסיך מונקו המאוחדת החל משנת 2005
ארגמן (ענבים)

ארגמן הוא זן ענבים ישראלי המשמש להפקת יין. מקור הזן בהכלאה בין שני זנים Sezão הפורטוגזי וקריניאן הספרדי. בתחילת הדרך של הייצור היין בישראל חיפשו אנשי התעשייה זני ענבים בעלי צבע עשיר וטוב, שהיה חסר באותו עת ביין המיוצר בישראל. על מנת לענות לצורך הזה, בשנת 1972 ביצעו רועי שפיגל ממכון וולקני למחקר חקלאי ושלמה כהן ממכון היין הישראלי הכלאה בין שני זנים: Sezão הפורטוגזי וקריניאן הספרדי ויצרו את ה"ארגמן" המצטיין בצבע סגול עמוק וריכוז פרי משמעותי בטעמו. בשנת 1992 הזן החדש נרשם כפטנט. לאחר מאות ניסיונות ומיקרו-וויניפיקציות, הופקו מהזן החדש יינות מוצלחים. יקב ברקן הוא אחד היקבים המשתמשים בזן הזה. יינות סגל, המיוצרים מענבי ארגמן הגדלים בכרם בגליל העליון, זכו בפרסים יוקרתיים, ביניהם מדליית זהב בתחרות יין בורדו. בנוסף, יקב עמק יזרעאל זכה במדליית כסף בתחרות TerraVino ב-2012 עם בלנד אדום הכולל את ארגמן. כמו כן, היקבים היוצר ופלדשטיין משתמשים בזן הזה ליצור היין. מחקר חקלאי בישראל כתבה "מהו הזן הכי ישראלי?", באתר "איש הענבים" "הוא משלנו: הכירו את הענב הישראלי", שי אילן 12 ביולי 2012, כתבה באתר nrg יין ארגמן של The Beta Series, של יקב ברקן
המלך פליפה

האם התכוונתם ל... פליפה הראשון, מלך קסטיליה – מלך קסטיליה בשנת 1506 פליפה השני, מלך ספרד – מלך ספרד בשנים 1556–1598 פליפה השלישי, מלך ספרד – מלך ספרד בשנים 1598–1621 פליפה הרביעי, מלך ספרד – מלך ספרד בשנים 1621–1665 פליפה החמישי, מלך ספרד – מלך ספרד בשנים 1700–1746 פליפה השישי, מלך ספרד – מלך ספרד החל משנת 2014
אליפות אירופה באתלטיקה 1954

אליפות אירופה באתלטיקה החמישית נערכה באצטדיון נויפלד, בברן, שווייץ בין ה-25 באוגוסט ל-29 באוגוסט 1954. אירינה טורובה (ברית המועצות ברית המועצות), זכתה ב-3 מדליות, 2 זהב בריצת 100 מטר ובריצת שליחות 4x100 מטר ו-1 כסף בריצת 200 מטר. מריה איטקינה (ברית המועצות ברית המועצות), זכתה בשתי מדליות זהב, בריצת 200 מטר ובריצת שליחות 4x100 מטר
טאם מוטו

טאם מוטו (באנגלית: Tam Mutu; נולד ב-30 באפריל 1978) הוא שחקן אנגלי. הקריירה של מוטו התחילה בווסט אנד בתחילת שנות ה-2000. מוטו היה חלק מההפקה המקורית של המחזמר האהבה לעולם לא מתה מאת אנדרו לויד ובר בווסט אנד (2010–2011). לאחר מכן כיכב בהפקות המחודשות של עלובי החיים (2013-2014) ועיר של מלאכים (אנ') (2015). בשנת 2015, כיכב במחזמר דוקטור ז'יוואגו (אנ') בברודוויי. מוטו שב לברודוויי בשנת 2019 עם המחזמר מולן רוז'!; על תפקידו במחזמר כדוכס ממונרו היה מועמד לפרס גראמי. בשנת 2016, הופיע בסדרה מדיצ'י בנטפליקס. מוטו נולד ב-1978 בהייסטינגס, אנגליה. יש לו אחות אחת. לפני שפנה לתחום המשחק, שיחק כדורגל. מוטו למד בבית הספר גילפורד למשחק (אנ'), וסיים את לימודיו בהצטיינות בשנת 2001 עם תואר ראשון באמנויות במגמת תיאטרון מוזיקלי. לאחר סיום לימודיו בית הספר לדרמה בשנת 2001, מוטו לוהק למחזמר עלובי החיים בווסט אנד כחלק מאנסמבל השחקנים וכממלא מקום של אנז'ורלא. בשנת 2011, מוטו לוהק למחזמר הגותי רבקה (אנ'). מספר חודשים לאחר שהמחזמר בוטל בטרם הועלה, מוטו לוהק לתפקיד ז'אבר בהפקה בווסט אנד של המחזמר עלובי החיים. בשנת 2015 מוטו כיכב במחזמר דוקטור ז'יוואגו (אנ') בברודוויי. לאחר מכן גילם את קרי גרנט בקריאות של המחזמר לעוף מעל לשקיעה (אנ') שהתקיימו בשנים 2015-2016. בשנת 2018, מוטו לוהק לתפקיד האנטגוניסט, הדוכס ממונרו, בהרצת טרום-ברודוויי של המחזמר מולן רוז'!. לאחר מכן שב לגלם את התפקיד בברודוויי. במאי 2022, מוטו עזב את ההפקה ביחד עם שני שחקנים נוספים מצוות השחקנים המקורי: ארון טבייט וריקי רוג'ס. טאם מוטו, במסד הנתונים הקולנועיים IMDb (באנגלית) טאם מוטו באתר Playbill טאם מוטו באתר Broadway.com טאם מוטו באתר IMDb טאם מוטו באתר Internet Broadway Database טאם מוטו באתר About the Artists MATTHEW BLANK, CUE & A: City of Angels and Doctor Zhivago Star Tam Mutu Talks Onstage Mishaps, Sweeney Todd and His Broadway Debut, Playbill, ‏JANUARY 29, 2015 Tam Mutu | United Agents, www.unitedagents.co.uk View Author Archive, Email the Author, Follow on Twitter, Get author RSS feed, The Broadway star who looks hot in Dr. Zhviago’s fur hat, ‏2015-04-18 (באנגלית אמריקאית) Rebecca Russo, FLYING OVER SUNSET A New Musical by James Lapine, Tom Kitt, and Michael Korie at Vineyard Arts Project, BroadwayWorld.com (באנגלית) Greg Evans, ‘Moulin Rouge! The Musical’ Announces Cast For Pre-Broadway Boston Premiere, Deadline, ‏2018-04-04 (באנגלית אמריקאית) RYAN MCPHEE, Moulin Rouge! Musical Sets Broadway Dates and Theatre; Aaron Tveit and Karen Olivo to Star, Playbill, ‏NOVEMBER 19, 2018 RAVEN BRUNNER, Aaron Tveit, Tam Mutu, and Ricky Rojas Depart Moulin Rouge! The Musical On Broadway May 8, Playbill, ‏MAY 08, 2022 Tam Mutu, IMDb (באנגלית אמריקאית) Tam Mutu theatre profile, www.abouttheartists.com Robert Diamond, BWW:UK Awards 2013 - And the Winners Are...MORMON, CHARLIE, ONCE, LES MIS, And More!, BroadwayWorld.com (באנגלית) Tam Mutu, Performer, Playbill Logan Culwell-Block, Hadestown, Oklahoma!, More Cast Albums Receive 2020 Grammy Award Nominations, Playbill, ‏November 20, 2019 Tam Mutu, www.grammy.com
טיבור אדלר

טיבור אדלר (בהונגרית: Adler Tibor; בודפשט, 26 ביולי 1905 – Khrenovoe, ברית המועצות, 16 בפברואר 1943) היה פסנתרן מחונן שהופיע ברחבי אירופה, מלחין ומנצח יהודי-הונגרי שנספה בשואה. טיבור אדלר נולד במשפחה יהודית כבנם של שאנדור אדלר (1873–?), סוחר ספרים, ושל אילונה ויליונר (1873–1910). טיבור השלים את לימודיו באקדמיה למוזיקה ע"ש פרנץ ליסט בבודפשט כתלמידם של אישטוואן תומאן ושל דז'ה אנטלפי-ז'ירוש. כמנצח על תזמורת אוניית הפאר פולוניה, הפליג וסייר בים התיכון ובחוף המערבי של אפריקה. הוא היה חבר ומנהל של להקות מחול וג'אז, עבד כמנצח במלון עדן בווינה במלון קזנובה בברלין וכן היה המנהל המוזיקלי של הקברט במגדבורג. ב-1933, יחד עם הפסנתרן ג'רג' פייר, הקים את צמד הפסנתר אדלר-פייר, שהדוגמה להקמתו הייתה צמד הפסנתרים הידוע בעולם אז וינר & דוסה (Wiener et Doucet). בשנת ההקמה כבר נחתם איתם חוזה בפריז לשנה שלאחר מכן. הרפרטואר שלהם כלל הרבה דברים, מיצירות קלאסיות ועד קטעי מוזיקה של אותו הזמן. עם עיבודי הג'אז והלחנים שלהם, הם הופיעו לעיתים קרובות בשידורים חיים של הרדיו ההונגרי, וכן כמה סרטים (כבר מדברים) ישנים משמרים גם הם את נגינתם. טיבור אדלר הופיע גם בתחנות הרדיו פריז וברצלונה. ב-1937, השתתף במסע הופעות בברית המועצות והופיע גם במונטה קרלו. לאחר כניסת החוקים האנטי יהודים לתוקף בממלכת הונגריה ובמיוחד החוק היהודי השני והחוק היהודי השלישי, היו לו פחות ופחות הזדמנויות להופיע. הוא היה חבר בתיאטרון גולדמארק במסגרת הפעילות האמנותית של אומיקה - ההתאחדות הלאומית היהודית-הונגרית לחינוך, הופעות שהותרו ליהודים רק בפני קהל יהודי. הוא איבד את חייו במחנות שירות העבודה (עבודות כפייה לגברים יהודים עבור הצבא ההונגרי) בחזית המזרחית. אשתו הייתה אירמה שרנאי (1900–?), בתם של ברנאט שרנאי ושל אסתר שוורץ, לה נישא ב-1 ביולי 1936 בבודפשט. מגדה הוראק: האובדן של האינטליגנציה ההונגרית בשנות הארבעים. בודפשט, מגדה הוראק, 1996. ספר המוזיקה ההונגרית. עורך אימרה מולנר. בודפשט, אדן הוואש, 1936. מדיה וקבצים בנושא טיבור אדלר בוויקישיתוף טיבור אדלר, באתר OMIKE טיבור אדלר, באתר jazzma.hu "Születési bejegyzése a Budapest V. kerületi polgári születési akv. 713/1905. folyószáma alatt". נבדק ב-2020-09-24. "Halotti bejegyzése a Budapest IV. kerületi (belvárosi) polgári halotti akv. 594/1946. folyószáma alatt". נבדק ב-2020-09-24. "Szülei házasságkötési bejegyzése a Budapest V. kerületi polgári házassági akv. 229/1901. folyószáma alatt". נבדק ב-2020-09-24. Fehér György és Adler Tibor Párizsban (1934. március 25.) Pesti Napló, 85. évfolyam, 68. szám "Házasságkötési bejegyzése a Budapest IV. kerületi (belvárosi) polgári házassági akv. 185/1936. folyószáma alatt". נבדק ב-2020-09-24. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "טיבור אדלר".
38 (שיר)

"38" הוא שיר של הזמר הישראלי פאר טסי, מתוך אלבום האולפן השביעי שלו, רדיו שטח. השיר יצא לאור ב-10 בנובמבר 2022, כרצועה התשיעית באלבום. הוא נכתב והולחן על ידי טסי עצמו, יחד עם איתן דרמון, והופק ועובד על ידי אלון פרץ. השיר, לצד "אהבה חולה", היה לאחד משני השירים המצליחים ביותר מהאלבום "רדיו שטח". הוא זכה להצלחה בעיקר בסטרימינג, כשבשיאו הגיע למקום ה-11 במצעד הישראלי השבועי של פלטפורמת ספוטיפיי. גם בתחנות הרדיו זכה השיר להצלחה, והגיע למקום השני במצעד העשירייה של כאן גימל, כשמעליו "אהבה חולה" מאותו האלבום. במצעד הרשמי של גלגלצ, הגיע השיר למקום השישי. ב-13 בספטמבר 2023 פרסמו הזמרים חנן בן ארי ופאר טסי גרסת מאשאפ של "חוץ מכדורגל" עם "38" מתוך החזרות לפסטיבל התמר 2023. הגרסה הופקה ועובדה בידי מתן דרור, העטיפה נוצרה על ידי חן מכבי, בעוד הקליפ נערך על ידי אלמוג מיימוני וצולם על ידי עומרי רוזי שגם שימש כבמאי. מבקר המוזיקה יוסי חרסונסקי כתב כי אלו שני שירים של מחשבות גבריים: פאר טסי אשר שר על עצמו בראי הזמן ובן ארי אשר שר על הכדורגל כחלק מהפסקול היומי שלו. הוא הוסיף כי החיבור בין השירים, בין הקולות והלבבות יפהפה, והגשר בין שני השירים יוצר מעין קומפוזיציה חדשה מפעימה. בן שלו, פאר טסי מוסגר כזמר של להיט אחד. האלבום החדש שלו מראה שזה לא נכון, באתר הארץ, 25 בינואר 2023 יאיר מור, מי הזמרת ששברה את כל השיאים? דירוג ספוטיפיי, באתר אייס, 1 בפברואר 2023 המצעד השבועי הישראלי, באתר ספוטיפיי, 2 בפברואר 2023 חנן בן ארי ופאר טסי - 38 & חוץ מכדורגל | מתוך חזרות לפסטיבל התמר 2023, סרטון בערוץ "פאר טסי Peer Tasi", באתר יוטיוב (אורך: 04:45) אריאל פייגלין, השכנים מפרדס חנה: חנן בן ארי ופאר טסי - 38 & חוץ מכדורגל, באתר ערוץ 7, 13 בספטמבר 2023 צפו בחנן בן ארי ופאר טסי במשאפ יפהפה ללהיטי הענק שלהם, באתר וואלה, 14 בספטמבר 2023 חנן בן ארי ופאר טסי במשאפ מפתיע לשירים החשופים שלהם, באתר כיפה, 13 בספטמבר 2023 חנן בן ארי פאר טסי 38 & חוץ מכדורגל, באתר יוסמיוסיק, ‏9 באוקטובר 2023 30-09-23, מדיה פורסט, המצעד הישראלי השבועי המצעד השבועי: מצעד השירים השבועי, להיטים ישראלים ולועזיים | היטליסט, ‏3 באוקטובר 2023 המצעד השנתי הישראלי תשפ"ג, באתר גלי צה"ל, 14 בספטמבר 2023 דורית אסרף מזרחי, אתם בחרתם: "יוניקורן" הוא שיר השנה של כאן גימל וטיקטוק, באתר כאן – תאגיד השידור הישראלי, 14 בספטמבר 2023 תוצאות המצעד השנתי 2023 של היטליסט, באתר מאקו
אני (שיר של עומר אדם)

"אני" הוא שיר של הזמר הישראלי עומר אדם. הוא יצא לאור כסינגל ב-21 בדצמבר 2022. את השיר כתבו והלחינו אדם והזמרת אודיה. הוא הופק על ידי אופק יקותיאל ומשה בן אברהם. לאורך השיר, אדם מונה שערוריות שהתרחשו בקריירה המוזיקלית שלו והביקורת שהופנתה כלפיו. בין היתר, אדם מתייחס לזיוף גילו בתוכנית המציאות "כוכב נולד" ("התחלת בשקר נולדת בכוכב"), המחלוקות על הופעתו בפארק הירקון יחד עם ניקי ג'אם ("הפורטוריקאני על במה מתפרקת") ועל שירו "קאקדילה" בקרב יוצאי ברית המועצות והביקורת של שרת התחבורה מרב מיכאלי ("אני לא נלחם על הביקורת משרת התחבורה") וזוגיותו המתוקשרת עם הדוגמנית יעל שלביה ("אולי זה זמן לחתונה בדיוק הכרת את יעל"). בנוסף, הוא מתייחס לעזיבתו לדובאי יחד עם שלביה וטוען: "אני לא עוזב אני לא בורח / נוסע לחפש את הנשמה שלי / אולי אחזור הרבה יותר שמח / אמצא ברחובות את השלווה שלי באמת"). על השיר סיפר אדם: "רציתי לספר לכם קצת ממה שעובר עליי בתקופה האחרונה", ואף צירף מסר לקהל: "להוציא שיר בשבילכם ובשבילי ולהגיד לכם בעצמי: 'אני לא עוזב אני לא בורח, נוסע לחפש את הנשמה שלי'. מוזיקה ואתם זה החיים שלי". השיר התקבל באופן חיובי על ידי הקהל ואף זכה לתמיכה מידוענים שונים, ובהם מגיש הטלוויזיה חיים אתגר, השף טום אביב והזמרת מאיה בוסקילה, ששיבחו את פתיחותו של אדם בתוכן השיר. מבקרי המוזיקה נתנו לשיר ביקורות מעורבות. דודי פטימר ממעריב טען ש"השיר הזה הוא בעיני אחד הגרועים שאדם הוציא". הוא ציין שהניסיון של אדם לכתוב "אוטוביוגרפיה מוזיקלית" לא נחל הצלחה: "לצערי במקרה של השיר הזה אדם בעיקר מסכם לנו את מה שמדורי הרכילות כתבו ופמפמו לנו יומם וליל אודותיו ועם זאת הוא בעצם לא מחדש וגם לא מגיב אלא די מתבכיין כמו ילד קטן על מחיר הפרסום שהוא משלם". אף על פי כן, רונן טל מהארץ ציין את השיר לחיוב ויצא להגנתו של אדם: "האם עומר אדם זכאי להנחה מיוחדת בגלל שהוא מוצא זמן לשמח ילדים אצלו בבית? כי הפרסום והתהילה גובים מחיר? ברור שלא. אבל אולי בכל זאת כדאי להקשיב לו כשהוא שר 'נוסע לחפש את הנשמה שלי/ אולי אחזור הרבה יותר שמח'". השיר זכה להצלחה בעיקר בשירותי ההסטרימינג, ובמצעדים של ספוטיפיי ויוטיוב, הגיע השיר למקומות הראשונים. גם בתחנות הרדיו זכה השיר להצלחה, והגיע בשיאו למקום הראשון במצעד העשירייה של כאן גימל, החמישי במצעד הרשמי של גלגלצ והשביעי במצעד השבועי של מדיה פורסט. עומרי פיינשטיין, ‏הסינגל החדש של עומר אדם מאוד אישי וכן. וגם מתקרבן וילדותי, באתר "Time Out ישראל", 21 בדצמבר 2022 רן בוקר, השיר החושפני של עומר אדם: "מחשבים את הסוף שלי מההתחלה", באתר ynet, 21 בדצמבר 2022 קשת ברגסון, ‏"עשו לי רצח אופי" עומר אדם פותח הכל בשיר חדש, באתר "סרוגים", 21 בדצמבר 2022 יוסי דלאל, "מה שעשו זה פשוט להרוג אותו": הסלבס תומכים בעומר אדם, באתר ישראל היום, 22 בדצמבר 2022 דודי פטימר, ‏השיר האוטוביוגרפי של עומר אדם - דיוקן נרקסיסטי ובכייני | חם באוזן, באתר מעריב אונליין, 24 בדצמבר 2022 רונן טל, חובטים בעומר אדם על השיר החדש שלו. הוא עדיין הזמר המרגש מתחילת הדרך, באתר הארץ, 25 בדצמבר 2022 גיל משעלי, ‏השיר של עומר אדם מתפוצץ בכל מקום, חוץ מהרדיו הישראלי, באתר ‏מאקו‏, 2 בינואר 2023 יאיר מור, מי הזמרת ששברה את כל השיאים? דירוג ספוטיפיי, באתר אייס, 1 בפברואר 2023 יאיר מור, דירוג יוטיוב: האם אייל גולן ניצח את עומר אדם?, באתר אייס, 8 בינואר 2023 תוצאות המצעד השנתי 2023 של היטליסט, באתר מאקו דורית אסרף מזרחי, אתם בחרתם: "יוניקורן" הוא שיר השנה של כאן גימל וטיקטוק, באתר כאן – תאגיד השידור הישראלי, 14 בספטמבר 2023
Bernie's Tune

Bernie's Tune (בעברית: הלחן של ברני) הוא סטנדרט ג'אז משנת 1952. המנגינה נכתבה על ידי ברני מילר (אנ'), עם מילים שנוספו מאוחר יותר על ידי ג'רי ליבר ומייק סטולר. הקלטת הרביעייה של הסקסופוניסט והמלחין האמריקאי ג'רי מאליגן, באלבום באותו שם משנת 1952, שבו הופיע גם צ'ט בייקר בחצוצרה, זכתה לפופולריות. כאמור, את היצירה הלחין למעשה, מלחין מוכר פחות בשם ברני מילר, שכתב גם את הלחן "Loaded", שגם אותו ניגנו בין השאר צ'ט בייקר והסקסופוניסט סטן גץ. המנגינה הייתה פופולרית בקרב מוזיקאי ג'אם של אותה התקופה, אם כי המידע על המלחין ("ברני" מילר) עצמו מועט: ידוע רק שהיה נגן פסנתר מ-וושינגטון די.סי. מאליגן העלה השערה שעד שהוא גילה את כל מנגינותיו של ברני, ברני כבר נפטר. מאוחר יותר, מאליגן המציא מנגינה חדשה שהתאימה ליצירה המקורית וזכתה לשם "רכילות סרק". Bernie's Tune, בביצוע Gerry Mulligan, סרטון באתר יוטיוב, (1952) "Bernie's Tune". Jazzstandards.com. נבדק ב-23 בדצמבר 2013. {{cite web}}: (עזרה) ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
חוסה מריה ולאסקו גומס

חוסה מריה ולאסקו גומס (בספרדית: José María Velasco Gómez;‏ 6 ביולי 1840 – 26 באוגוסט 1912) היה צייר מקסיקני מהמאה ה-19, שהתפרסם שצייר דימויים כסמלי זהות לאומית. הוא היה גם אחד האמנים הפופולריים ביותר באותה תקופה ובעל שם בינלאומי. הוא זכה במדליית הזהב של התערוכה הלאומית המקסיקנית באמניות היפות בשנים 1874 ו-1876; מדליית הזהב של התערוכה הבינלאומית של פילדלפיה ב-1876, במלאת מאה לעצמאות ארצות הברית; ומדליה של התערוכה האוניברסלית של פריז ב-1889, במלאת מאה שנה לפרוץ המהפכה הצרפתית. ציורו El valle de México נחשב ליצירת המופת של ולסקו, שלה יצר שבעה עיבודים שונים. מכל ציירי המאה ה-19, ולסקו היה "הראשון שפורסם בתקופה שלאחר המהפכה, כמופת לאומנות." ולסקו למד אמנות באקדמיה של סן קרלוס אצל הפרופסור לציורי נוף, האיטלקי אאוג'ניו לנדזיו, שהחל ללמד באקדמיה ב-1855. לנדזיו העלה את ציור הנוף במקסיקו לדרגת אמנות גבוהה, וניסח תיאוריות קומפוזיציה שיישם בנופיו. ולסקו הוא תלמידו המפורסם ביותר, שבעקבות עזיבתו של המנטור שלו ב-1877, הוא שלט בציורי הנוף המקסיקני וצבר מוניטין בינלאומי, ויצירותיו הפכו לחלק מאוספים בארצות הברית. ולסקו התעניין גם במדע, וכסטודנט באקדמיה של סן קרלוס למד זואולוגיה ובוטניקה בבית הספר לרפואה הסמוך; הוא גם למד מתמטיקה, גאולוגיה ומדידות לפני שהפך לסטודנט לציור. בשנת 1879, הוא תיאר מין חדש של דו-חיים שנמצא באגם סנטה איזבל, מצפון למקסיקו סיטי, ופרסם את תצפיותיו בכתב עת מדעי מקסיקני. הקריירה הארוכה של ולסקו העלתה את ציור הנוף המקסיקני למעמד בינלאומי. אחד מהנופים שלו "בעמק מקסיקו" נמצא במוזיאון הוותיקן, מתנה לאפיפיור ליאו ה-13. התמונות שלו מהנוף המקסיקני מהוות מקור חזותי להיסטוריונים סביבתיים, שכן הן מציגות את עמק מקסיקו לפני שקיעתו במאה העשרים, עם זיהום אוויר והתפשטות עירונית. לאמנות הנוף שלו יש משיכה רחבה, שכן היא נגישה יותר מציורי היסטוריה הדורשים מהצופה להבין אירוע מסוים. מוזיאון על שמו נפתח בשנת 1992 בטולוקה ומטרתו לשמר ולקדם את ציוריו. מדיה וקבצים בנושא חוסה מריה ולאסקו גומס בוויקישיתוף James Oles, Mexican Art and Architecture. London: Thames and Hudson 2013, p. 187. James Ole, Mexican Art and Architecture. London: Thames & Hudson, 2013, p. 182. Oles, Mexican Art and Architecture, p. 184. Velascoa Calderón & Rzed. | Plants of the World Online | Kew Science, Plants of the World Online (באנגלית) James Oles, Mexican Art and Architecture. London: Thames & Hudson 2013, p. 186.
גרג לנדסמן

גרגורי ג'ון לנדסמן (באנגלית: Gregory John Landsman; נולד ב-4 בדצמבר 1976) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס הראשון של מדינת אוהיו. לנדסמן, חבר המפלגה הדמוקרטית, מייצג מחוז בחירה החולש מחוז וורן בו שוכנת העיר סינסינטי. בשנים 2018–2022 היה חבר מועצת עיריית סינסינטי, ובבחירות 2022 נבחר לקונגרס האמריקאי אחרי שהביס את נציג המחוז המכהן סטיב שאבוט. לנדסמן, בן למשפחה יהודית, נולד וגדל בסינסינטי. בשנת 1999 השלים באוניברסיטת אוהיו לימודי תואר ראשון במדע המדינה ובכלכלה, ולאחר מכן קיבל תואר שני בתאולוגיה מבית הספר דיווייניטי של אוניברסיטת הרווארד בבשנת 2004. ב-2007 מונה לנדסמן בידי מושל אוהיו טד סטריקלנד למנהל היוזמות האמוניות והקהילתיות בממשלו. לנדסמן שימש כמנכ"ל החברה "Strive" עד דצמבר 2015. לאחר מכן הוביל את "Preschool Promise", יוזמה שהעמידה במשך שנתיים מימון לגן ילדים עבור כל כל בני השלוש והארבע בסינסינטי. "Preschool Promise" שולבה בהיטל משותף עם בתי ספר ציבוריים בסינסינטי, וההיטל החל לפעול בנובמבר 2016. בשנת 2013 התמודד לנדסמן למועצת עיריית סינסינטי, אך הפסיד. ב-2017 התמודד שוב והפעם נבחר לאחד ממושבי המועצה. ב-2021 נבחר מחדש. בשנת 2018, לנדסמן וארבעה חברי מועצה נוספים (פ. ג'. סיטנפלד, כריס סילבאך, ונדל יאנג, וטאמאיה דנארד), שנודעו בצוותא כ"כנופיית החמישה", התגלו כמי שדנים בענייני מועצת העיר באמצעות מסרונים. הם דיברו על כיצד ניתן לשמור על תפקיד מנהל המועצה ואולי ליטול את השלטון מראש העיר. במרץ 2019, כנופיית החמישה הסכימה למסור את תמלילי המסרונים שלהם כדי ליישב תובענה ייצוגית שהוגשה על ידי פעיל מקומי נגד מיסוי. המסרונים פורסמו באתרי האינטרנט של משרד עורכי הדין שתבע את כנופיית החמישה. לא הוגשו כתבי אישום פליליים. ב-2021, לקראת בחירות 2022, גייסו בכירים במפלגה הדמוקרטית את לנדסמן להתמודד לבית הנבחרים של ארצות הברית במחוז הקונגרס הראשון של אוהיו מול נציג המחוז המכהן סטיב שאבוט. לנדסמן הכריז על מועמדותו בינואר 2022 והביס את שאבוט ביום הבחירות הכלליות בנובמבר בפער של 5%. הוא הושבע לתפקידו בראשית ינואר 2023, עם התכנסות הקונגרס ה-118 של ארצות הברית. מדיה וקבצים בנושא גרג לנדסמן בוויקישיתוף אתר האינטרנט הרשמי של גרג לנדסמן בבית הנבחרים האמריקאי (באנגלית) גרג לנדסמן, ברשת החברתית פייסבוק גרג לנדסמן, ברשת החברתית אקס (טוויטר) גרג לנדסמן, ברשת החברתית אינסטגרם גרג לנדסמן, באתר המדריך הביוגרפי של הקונגרס של ארצות הברית (באנגלית) גרג לנדסמן, ברשת החברתית אקס (טוויטר) גרג לנדסמן, ברשת החברתית פייסבוק גרג לנדסמן, ברשת החברתית אינסטגרם גרג לנדסמן, ברשת החברתית LinkedIn סופיה סלאקיק, Longtime GOP Rep. Steve Chabot defeated by Democrat Greg Landsman in Ohio House race, באתר פוקס ניוז, 9 בנובמבר 2022 (באנגלית)
עזיקרי

האם התכוונתם ל... ניסים עזיקרי – שחקן ישראלי עליזה עזיקרי – זמרת ושחקנית ישראלית
פרובינציית מגדבורג

פרובינציית מגדבורג (בגרמנית: Provinz Magdeburg) הייתה מחוז של המדינה החופשית פרוסיה בתוך גרמניה הנאצית בין השנים 1944 עד 1945. בירת המחוז הייתה מגדבורג. המחוז הוקם ב-1 ביולי 1944 מתוך Regierungsbezirk Magdeburg, אזור ממשלתי מפרובינציית סקסוניה לשעבר. המחוז נכבש על ידי חיילים אמריקאים לאחר כיבוש מגדבורג באפריל 1945 במהלך מלחמת העולם השנייה. לאחר שהשטח הועבר משליטה אמריקאית לסובייטית, הוא מוזג עם האלה-מרזבורג ואנהלט כדי ליצור מחדש את פרובינציית סקסוניה, מאוחר יותר שונה שמה למחוז סקסוניה-אנהלט ובסופו של דבר למדינה הפדרלית של סקסוניה-אנהלט. פרובינציית סקסוניה הפרוסית המקורית כללה גם את שטחה של פרובינציית ארפורט (גר'), שהפכה לחלק מתורינגיה, ולא כללה את אנהלט. גם כמה מובלעות קטנות אחרות של המחוז הפרוסי שולבו במחוז החדש.
פרובינציית האלה-מרזבורג

מחוז האלה-מרזבורג (בגרמנית: Provinz Halle-Merseburg) הייתה פרובינציה של המדינה החופשית פרוסיה מ-1944 עד 1945. בירת המחוז הייתה העיר מרזבורג. האלה-מרזבורג הוקמה ב-1 ביולי 1944, מתוך Regierungsbezirk Merseburg, אזור מנהלי של פרובינציית סקסוניה לשעבר. מושל המחוז החדש היה יואכים אלברכט אגלינג, הגאולייטר של הגאו הנאצי האלה-מרזבורג. בשנת 1945, פרובינציית האלה-מרזבורג הוכפפה בחזרה לפרובינציית סקסוניה שהוקמה מחדש. פרובינציית סקסוניה הפרוסית המקורית כללה גם את שטחה של פרובינציית ארפורט (גר'), שהפכה לחלק מתורינגיה, ולא כללה את אנהלט. גם כמה מובלעות קטנות אחרות של המחוז הפרוסי שולבו במחוז החדש.
סקסוניה-אנהלט (1945–1952)

מדינת סקסוניה-אנהלט (בגרמנית: Land Sachsen-Anhalt) הייתה תת-חלוקה של אזור הכיבוש הסובייטי (עד 1949) ומדינה של גרמניה המזרחית (מ-1949) המקבילה באופן נרחב למדינת סקסוניה-אנהלט הגרמנית של ימינו. לאחר נסיגת צבא ארצות הברית מהחלקים המערביים - בעקבות הסכמי ועידת יאלטה - היא הוקמה כחלוקה מנהלית בשם פרובינציית סקסוניה (בגרמנית: Provinz Sachsen) על ידי הממשל הצבאי הסובייטי בגרמניה (SMAD) ביולי 1945. הקמת המחוז הייתה הקמתו מחדש של מחוז סקסוניה שהיה קיים בפרוסיה מ-1816 עד 1944. ב-1 ביולי 1944, מחוז סקסוניה חולק על פי קווים של שלושת מחוזות הממשל שלו האלה-מרזבורג (הפכה למחוז), מגדבורג (הפכה למחוז) וארפורט (הפכה לחלק מתורינגיה). שני המחוזות הפכו לחלק מהמדינה החדשה, כולל חלקים קטנים של תורינגיה (אולשטדאט) והחלקים הכבושים הסובייטיים של אנהלט (דסאו) ובראונשווייג (הסובבים את האזורים של קלוורדה ובלנקנבורג). לאחר הבחירות הראשונות ללנדטאג באוקטובר 1946, שונה שם המדינה למחוז סקסוניה-אנהלט (בגרמנית: Provinz Sachsen-Anhalt) באותו יום. עם ביטול פרוסיה בפברואר 1947, היא נקראה מדינת סקסוניה-אנהלט. בהשוואה לחלוקות האדמיניסטרטיביות של גרמניה הנאצית, היא כללה את הגאו מגדבורג-אנהלט, האלה-מרזבורג וחלקים קטנים של דרום הנובר-בראונשווייג ותורינגיה. מדיה וקבצים בנושא סקסוניה-אנהלט בוויקישיתוף